هلمند تېره شپه د هلمند ولایت په مرکز لښکرګاه کې د خلیفه بادار په کلی کې د وروستیو ورښتونو له امله د یوې کورنۍ د چت له راپریوتو وروسته د افغانی سرې میاشتې له لوری یادې کورنۍ ته د بېړنیو غیر خوراکی توکو مرسته ورسول شوه. سمنګان ‏د افغانی سرې میاشتې له لوری د سمنګان ولایت په رویی دواب ولسوالۍ کې نن چهارشنبه د شعبان د میاشتې پر ۱۷مه ۵۰ اړمنو کورنیو ته د کوچنیو کاروبارونو د رامنځته کولو په موخه په ټولیز ډول ۷۷۵۰۰۰ افغانۍ نغدی مرسته وشوه، چې هرې کورنۍ ته ۱۵۵۰۰ افغانۍ ورکړل شوې. هلمند او ارزګان ‏نن چهارشنبه د شعبان د میاشتې پر ۱۷مه د هلمند ولایت مرکز لښکرګاه کې یوه کورنۍ چې د اورښتونو او د ارزګان ولایت په مرکز ترینکوټ کې یوه کورنۍ د اورلګېدنې له امله زیانمنه شوې وه، د افغانی سرې میاشتې له لوری دواړو کورنیو سره د بېړنیو غیر خوراکی توکو ‏مرسته ترسره شوه، چې کمپلې، د پخلنځی توکی، د اوبو بوشکې، ترپال او د روغتیا ساتنې بستې په کې شاملې وې. د ټول هیواد په کچه ‏افغانی سرې میاشتې په تېره یوه اونۍ کې د ټول هېواد په کچه د ۳۵ ښوونیز مرکزونو له لارې په ټولیز ډول ۸۱۶ تنه وګړو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو ‏د ځان ژغورنې اړوند زده کړې او عامه پوهاوی ورکړی دی. ترڅنګ یې د افغانی سرې میاشتې د غړیتوب په برخه کې یې ۹۰ تنه نوی غړی هم را جذب کړی دی. نورستان ‏افغانی سرې میاشتې د خپل روغتیایی اساسی کلینیک او ګرځنده روغتیایی ټیمونو له لارې د نورستان ولایت په بېلابېلو سیمو کې د تېرو ۳۰ ورځو په لړ کې په ټوله کې ۱۲۵۳۶ تنه وګړو ته روغتیایی خدمات وړاندې کړی. په یاده موده کې ۶۲۱۸ تنو ته له معاینې وروسته په وړیا توګه درمل ‏ورکړل شوی،د ۴۷۸ ټپیانو پانسمان شوی، ۳۲۸۱ ښځو او ماشومانو ته بېلابېل واکسینونه تطبیق شوی، ۱۴۰۶ تنو ته روغتیایی مشورې او ۵۶۹ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۱۷۴ خوار ځواکو ماشومانو ته ‏د ځانګړو خوراکی توکو د ورکړې ترڅنګ ۴۱۰ میندو ته د کورنۍ د تنظیم په اړه عامه پوهاوی ورکړل شوی. ‏هلال احمر افغانی از طریق کلینیک اساسی صحی و تیم های سیار صحی خویش، در طی ۳۰ روز گذشته برای ۱۲۵۳۶ تن در مناطق مختلف ولایت نورستان، خدمات صحی عرضه نموده است. در این مدت برای ۶۲۱۸ تن پس از معاینه ادویه رایگان فراهم شده، ۴۷۸ مجروح پانسمان شده، برای ۳۲۸۱ زن و کودک واکسین های ‏مختلف تطبیق و برای ۱۴۰۶ تن مشوره صحی و ۵۶۹ از مادران توصیه های حفظ الصحه قبل و بعد از ولادت ارائه شده. همچنین برای ۱۷۴ تن کودک مبتلا به سوء تغذی مواد غذایی مخصوص فراهم شده است. علاوه براین برای ۴۱۰ زن در زمینه تنظیم امور خانواده گی آگاهی عامه ارائه شده است. فراه ‏نن چهارشنبه د شعبان د میاشتې پر ۱۷مه د افغانی سرې میاشتې له لوری د فراه ولایت په مرستون کې ۷۰ سوالګرو کورنیو سره دوی ته د جوړو شویو بانکی حسابونو له لارې په ټولیزه توګه ۳۳۴۰۰۰ افغانۍ نغدی مرسته ترسره شوه. ننګرهار ‏د افغانی سرې میاشتې له لوری نن د شعبان د میاشتې پر ۱۷مه د ننګرهار ولایت په مرکز جلال آباد ښار کې له ۱۰۰۰ راستنېدونکو کډوالو کورنیو سره د ژمنیو توکو مرسته ترسره شوه، چې هرې کورنۍ ته په کې د ښځو، ماشومانو او نارینه وو جمپرونه، څادرونه، دستکشې، بنیانونه، جرابې او بوټونه ورکړل شوه. جوزجان ‏نن چهارشنبه د شعبان د میاشتې پر ۱۷مه د جوزجان ولایت اړوند ښوونیز مرکز کې د انګلیسی، ریاضی، دری او کمپیوټر برخو له ۵۰ تنو زده کوونکو څخه د ۴ میاشتنیو زده کړو له بشپړولو وروسته آزموینه واخیستل شوه.